**Градечка Река** — река во Источна Македонија и лева притока на Брегалница. Градечка Река, заедно со Осојница и Виничка Река, е од големо значење за наводнување на Виничкото Поле, а нејзините води претставуваат извор за производство на електрична енергија.

Течение
-------

Реката нема посебен извор и неа ја образуваат повеќе безимени потоци на планината Плачковица. Нејзиното течение понатаму продолжува по падините на планината, потоа минува низ селото Градец и покрај градот Виница, и на крајот се влева во Брегалница. Течението на реката над Виница е опаѓачко, при што реката ги прифаќа сите води што надоаѓаат, додека под градот е од рамничарски тип. Во алувијалната рамнина на реката има подземни води, но за нив сè уште нема сознанија.

Хидрографија
------------

Градечка Река е долга 18 км, а вкупната површина на речниот слив изнесува 55,31 км2. Речниот проток има голема варијација, така што протокот на местото каде што е изградена акумулација изнесува 305 л/сек, додека најмалиот проток е околу 30 л/сек. Водата од реката се користи за наводнување на дел од Виничкото Поле. Поради малата сливна површина, кратката должина и големиот наклон во средниот и горниот тек, реката има буичарски карактер и нанесува штети на градот Виница, а исто така го нарушува и квалитетот на обработливите површини, особено на оние опфатени со хидромелиоративниот систем. Коритото на реката е регулирано од едната страна, во должина од 2000 м, со што просторот каде што е можно излевање е целосно заштитен од поплави. Во горниот дел на речниот слив има појава на интензивен процес на ерозија.

Енергетика
----------

По течението на реката, непосредно пред влезот на селото Градец од страна на планината Плачковица, се наоѓа малата хидроцентрала „Градечка Река" со моќност од 0,7 MW.

Галерија
--------

* Течението на реката на падините на ПлачковицаТечението на реката на падините на Плачковица
* Поглед на опаѓачкиот тек на Градечка Река на Плачковица од дрвен мост на рекатаПоглед на опаѓачкиот тек на Градечка Река на Плачковица од дрвен мост на реката
* Течението на реката во непосредна пед влезот на селото Градец од страна на планината ПлачковицаТечението на реката во непосредна пед влезот на селото Градец од страна на планината Плачковица
* Притока на рекатаПритока на реката
* Водопад на рекатаВодопад на реката

Поврзано
--------

* Градец (Виничко)
* Осојница
* Виничка Река

Наводи
------

1. 1 2  Пејчиновска-Андонова, Славјанка (април–јуни 2014). „Извештај за оценка на стратегиска оцена на плански документ врз животната средина: Именување и дополнување на ГУП за Град Виница, плански период 2012-2022" (PDF). Скопје: Друштво за технички консултантски услуги „ЕкоМозаик" ДООЕЛ Скопје. стр. 46. Архивирано од изворникот (PDF) на 2015-04-08. Посетено на 2 јуни 2016.CS1-одржување: датумски формат (link)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Плачковица |
| --- |
|  |
| Врвови | Лисец  (1.754)  •  Чупино  (1.725)  •  Бел Камен  (1.707)  •  Црквиште  (1.700)  •  Кара Тепе  (1.625)  •  Мамутица  (1.605)  •  Туртел  (1.603)  •  Мали Лисец  (1.574)  •  Кара Таш  (1.572)  •  Бела Бука  (1.424)  •  Алтитекне  (1.411)  •  Побиен Камен  (1.407)  •  Сариташ  (1.385) |  |
|  |
| Реки | Струмица  •  Осојница  •  Виничка Река  •  Радовишка Река  •  Градечка Река  •  Блатешница  •  Видовишка Река  •  Морошка Река  •  Зрновска Река  •  Селска Река  •  Смиланска Река  •  Мемишка Река  •  Лумија |
|  |
| Превои/Преслапи | Момин Преслап  (1.514) |
|  |
| Пештери | Голема Пештера  •  Ќуп  •  Ајдучка Пештера  •  Туртел  •  Понор |
|  |
| Кањони | Зрновка  •  Камник  •  Козјак |
|  |
| Туризам | Планинарски дом „Вртешка"  •  Виничко Кале |
|  |
| Рудници | Рудник „Бучим"  •  Рудник „Дамјан" |
|  |
| Градови | Штип  •  Кочани  •  Виница  •  Радовиш |

 |